  Виталий Пронин Татарстанысь удмуртъёс 22-тӥ инвожое элькун Гырон быдтон ортчытыны дасясько. Балтач каргуртэ шулдыръяськонэ возьмало Агрыз, Бавлы, Балтач, Кукмор, Мамадыш, Менделеевск, Елабуга ёросъёсысь, Набережные Челны, Кузон каръёсысь, Удмурт Элькунысь но бускель улосъёсысь вуэм куноос.Празднике лыктэмъёслы фольклор коллективъёс концерт пуктозы, усточиос киужъёссэс возьматозы-вузалозы, лыктэмъёсты ӝӧк сьӧрын куноятозы, пӧртэм шудонъёсы, ӵошатсконъёсы ортчытозы. Туэ шулдыръяськонэ ӧтемын УдГУ-ысь «Чипчирган» ансамбль.Татарстанын Гырон быдтон 1998-тӥ арысен ортче ини.Туспуктэмез: vk.com Теги: Балтач Гыронбыдтон Татарстан  